નવી દિલ્હી, 8 મે : વડાપ્રધાન મનમોહન સિંહના પૂર્વ મીડિયા સલાહકાર સંજય બારુએ એક નવો ચોંકાવનારો ખુલાસો કર્યો છે. તેમણે રાહુલે જ્યારે વડાપ્રધાન મનમોહન સિંહનું અપમાન કર્યું ત્યારે સિંહના કુટુંબમાં શું માહોલ હતો તેની વાત કરી છે. તેમણે જણાવ્યું છે કે જ્યારે કોંગ્રેસ ઉપાધ્યક્ષ રાહુલ ગાંધીએ દાગી નેતાઓને ચૂંટણી લડવા દેવાની અનુમતી આપતું બિલ ફાડ્યું હતું તો વડાપ્રધાન મનમોહન સિંહના દીકરીને મોટો આઘાત લાગ્યો હતો અને તેઓ ઇચ્છતા હતા કે પિતા મનમોહન સિંહ તાત્કાલિક રાજીનામુ આપી દે.